# data[].attributes.body
Sportski dan u OŠ braće Radića održan je 5. lipnja 2026. godine. Učenici svih uzrasta sudjelovali su u raznim štafetnim igrama i sportskim aktivnostima. Posebno su uživali u natjecanjima u najomiljenijim momčadskim sportovima, gdje su pokazali sportski duh, zajedništvo i fair play. Dan je protekao u veselom ozračju, uz mnogo smijeha, navijanja i druženja.

# data[].attributes.body
Obzirom da su učenici osmih razreda na satovima tehničke kulture izrađivali robotsku ruku ovim projektom će proširiti znanja o robotici i upravljanju. Prvi dio zadatka je bio sastaviti sve dijelove Hexapoda. Nakon sastavljanje hexapod ćemo pokretati gotovim programom upravljajući mobitelom, ili gotovim programom. Ovim će naučiti dijelove robota, način upravljanja i kretanja robota.

# data[].attributes.body
Naziv projekta je Klimawandel (Klimatske promjene)
Kurikulumom njemačkog jezika klimatske promjene nisu propisane kao zasebna obvezna tema, ali se prirodno obrađuju kroz međupredmetnu temu Održivi razvoj i domenu Natur und Umwelt (Priroda i okoliš) kroz obradu ekologije, zaštite okoliša i klimatskih promjena u sklopu tematskih cjelina o vremenskoj prognozi. U sklopu jezičnih cjelina o prirodi, učenici usvajaju vokabular vezan uz klimatske promjene (der Klimawandel) i raspravljaju o očuvanju okoliša.
Klimatske promjene globalni su problem za cijeli svijet, a obrazovanje o klimi je vrlo važan aspekt koji sam željela uklopiti u više nastavnih satova.

Ukupno je u projektu sudjelovalo 11 učenika iz 8.razreda koji polaze izbornu nastavu njemačkog jezika. Učenici su formirali 3 zasebne grupe.

Glavni cilj projekta “Klimawandel” bio je integrirati obrazovanje za klimu u školski kurikulum, osigurati da učenici postanu klimatski osvješteni i skrenuti pozornost na klimatske promjene. Sudjelujući u projektu učenici su razvijali vještine timskog rada i razvijali komunikacijske vještine na stranom jeziku vezano za klimatske promjene.

U povodu Dana planeta Zemlje učenici su pogledali kratak film "Klimawandel; Ursachen und Folgen" (https://www.youtube.com/watch?v=E1ZC0FT8z24), na njemačkom jeziku, o klimatskim promjenama. Nakon pogledanog filma učenici su u razredu sudjelovali u raspravi i razmijenili mišljenja sa svojim vršnjacima o sljedećim podtemama;

Klima i klimatske promjene
• Što je klima, a što klimatske promjene?
• Što je učinak staklenika?
• Uzrokuju li ljudi klimatske promjene?
• Zašto su klimatske promjene razlog za brigu?

Posljedice klimatskih promjena
• Koji su utjecaji na zdravlje ljudi?
• Koji su utjecaji na društvo u cjelini?
• Možemo li se prilagoditi klimatskim promjenama?

Ublažavanje klimatskih promjena
• Koje ljudske aktivnosti najviše utječu na promjenu klime?
• Je li moguće ublažiti klimatske promjene?

Nakon uspješne rasprave učenici su surađivali na izradi plakata koje sam priložila.

Učiteljica Ivana Horvatić

# data[].attributes.headline
Kreativna geometrija: Kako su tempera i simetrija stvorile umjetnost

# data[].attributes.subject
Kreativna geometrija: Kako su tempera i simetrija stvorile umjetnost

# data[].attributes.body
Može li matematika biti šarena, razigrana i potpuno slobodna? Naši su učenici 5.a

dokazali da može! Kroz integrirani projekt matematike i likovne kulture, istraživali

smo pojam osne simetrije koristeći tehniku otiskivanja tempera na presavijeni papir,

učenici su eksperimentirali s oblicima, teksturama i miješanjem boja. Svaki precizan

matematički odraz na papiru pretvorio se u apstraktno umjetničko djelo. P

# data[].attributes.body
Na poziv Kuće dalmatinskog psa u Šibeniku naša škola sudjelovat će na najvećoj izložbi dječjih slika s motivom dalmatinera. Izložba sa slikama na platnu dimenzija 35x50cm bit će postavljena 14. rujna 2026. u Šibeniku na otvorenome. Natjecat će se za Guinessovu knjigu rekorda kao najmasovnija izložba slika s motivom tog točkastog psa u svijetu ikada. Nadamo se da će u tome i uspjeti. Prihvatili smo izazov i u Šibenik šaljemo oko 150 slika na platnu.

# data[].attributes.body
U projektu sudjeluju učenici članovi učeničke zadruge Kloštar i njihove učiteljice Martina Modrić  i Martina Sraka.

Cilj projekta: razvijanje ekološke svijesti učenika te poticanje brige o biljkama i školskom okolišu.

U sklopu projekta učenici su izrađivali biljne terarije, presađivali sobno bilje i lončanice te učili o pravilnoj njezi biljaka. Također su jednogodišnje biljke, koje su uzgojili iz sjemena, presadili u školski cvjetnjak.

Sudjelovanjem u projektu učenici razvijaju odgovornost, suradničke vještine, kreativnost i pozitivan odnos prema prirodi te doprinose stvaranju ugodnijeg i zelenijeg školskog okruženja.

# data[].attributes.attachment_link.title
Detektivi u tekstu Kako otključati inferencijalno razumijevanje

# data[].attributes.body
Sport za sve – Dan jednakih mogućnosti

Učenici posebnog odjela i edukacijski rehabilitator su u našoj školi je pripremila i odradila projekt u sklopu  Školskog sportskog dana. Projekt nosi naziv „Sport za sve – Dan jednakih mogućnosti“, a njegova je svrha bila  okupiti učenike posebnih odjela u zajedničkim sportskim aktivnostima. Događaj  se održao u školskoj sportskoj dvorani, koja je  na jedan dan postala prostor igre, suradnje i međusobnog razumijevanja.

U provedbi projekta sudjelovali su  učiteljica edukacijski rehabilitator  i učenici posebnog odjela, a koristile su se lopte, grede i plastični čunjevi. Svi resursi bili su  usmjereni na stvaranje sigurnog, poticajnog i veseljem ispunjenog okruženja.

Očekivani ishodi ovog projekta višestruko su vrijedni. Prije svega, željeli smo stvoriti pozitivno školsko ozračje u kojem se smanjuje socijalna distanca među učenicima. Učenici s teškoćama dobili su  priliku razvijati ljubav prema kretanju i zdravom načinu života. Najvažnije od svega, ovaj je dan pokazatelj da sport doista može biti za sve  i da svako dijete zaslužuje jednaku priliku za igru, smijeh i uspjeh.

# data[].attributes.body
Približavanjem završetku nastave učenice koje polaze plesnu grupu nastupit će na završnoj školskoj svečanosti na Dan škole, 11.6.2026.

Ovogodišnja tema završne školske svečanosti posvećena je glazbi i ljubavi te se tako pojavila ideja o izradi vizualnog izgleda tijekom nastupa plesne skupine. Koristeći restlove tkanine izrezala sam srce,  crnim markerom iscrtala notu i pokazala djevojčicama s idejom da se srca stave na bijelu majicu. S oduševljenjem su prihvatile ideju a meni je preostalo izraditi još ovakvih 23 komada.

Konačni izgled ovog tematskog projekta uz glazbu i plesne pokrete pogledajte na završnoj školskoj svečanosti tijekom nastupa plesne grupe.

# data[].attributes.body
Učenici drugih razreda sudjelovali su u veselim i dinamičnim štafetnim igrama. Kroz različite aktivnosti razvijali su timski duh, suradnju, spretnost i natjecateljski duh, ali prije svega dobro se zabavili.

Uz puno smijeha, navijanja i zajedništva, učenici su pokazali koliko su važni prijateljstvo, podrška i fair play. Sat je protekao u ugodnoj i poticajnoj atmosferi, a svi sudionici zaslužuju pohvale za trud, aktivno sudjelovanje i odlično raspoloženje.

# data[].attributes.body
Današnji sat povijesti bio je posvećen graditeljskim dostignućima Starog Rima, s posebnim naglaskom na komunikacije, prometnice i važnost rimskih građevina za svakodnevni život ljudi. Učenici su kroz različite aktivnosti istraživali kako su Rimljani gradili ceste, hramove, teatre, amfiteatre i akvedukte te koliko su njihova dostignuća utjecala na razvoj gradova i civilizacije.

Sat smo započeli zanimljivom motivacijskom aktivnošću u kojoj su učenici postupno otkrivali skrivenu sliku i pogađali što ona predstavlja. Na slici se nalazio stilizirani prikaz Dioklecijanovog akvedukta, što je učenike uvelo u temu današnjeg sata i potaknulo njihovu znatiželju. Nakon uvodnog razgovora analizirali smo različite primjere rimskih građevina te ih uspoređivali s građevinama slične namjene u današnjem vremenu. Učenici su promatrali izgled građevina, materijale od kojih su građene, njihovu funkciju i važnost za život ljudi nekad i danas. Posebno ih je zainteresirala usporedba rimskih cesta i današnjih autocesta, kao i povezanost antičkih amfiteatara s modernim stadionima i kazalištima.

U središnjem dijelu sata učenici su radili u skupinama na povijesnim izvorima o Dioklecijanovom akveduktu. Istraživali su kada je sagrađen, čemu je služio, kako je funkcionirao te na koji su se način stanovnici Splita opskrbljivali vodom nakon njegova propadanja. Kroz rad na izvorima učenici su razvijali vještine čitanja s razumijevanjem, izdvajanja ključnih informacija, suradnje i argumentiranog zaključivanja. Posebno zanimljiv dio bio je razgovor o obnovi akvedukta u 19. stoljeću i važnosti dovođenja pitke vode za razvoj grada Splita.

Na kraju drugog sata učenici su trebali nacrtati akvadukt te smo pogledali video o akvaduktu u Novalji na Pagu. Aktivnosti su bile dinamične i poticale su aktivno sudjelovanje svih učenika, a sat je protekao u istraživačkom i suradničkom ozračju. Učenici su osvijestili koliko su rimska graditeljska dostignuća važna i danas te zašto je očuvanje kulturne baštine od velike vrijednosti za buduće generacije.

# data[].attributes.body
Projektni dan realiziran je u 2.a, 2.b i 4.a razredu. Cilj je bio upoznati djecu sa različitim izvorima informacija koji su nam danas dostupni. Govorili smo o tradicionalnim izvorima poput enciklopedija, leksikona, rječnika te kako pretraživati podatke( koristiti sadržaj i kazala, kako su riječi sa njihovim značenjem poredane u rječniku te čemu služi pravopis.) Internet je omogućio knjižničarima da koriste on line izvore pa smo tako upoznali Hrvatsku enciklopediju i druge enciklopedije i leksikone , te edukativne portale na internetu. Istraživali smo određenu temu koristeći razne izvore. Na kraju smo se osvrnuli na alate umjetne inteligencije odnosno rekli nešto o generativnoj umjetnoj inteligenciji tj. chatbotovima. Govorili smo o prednostima poput brzine, postavljanje pitanja i dobivanje odgovora u realnom vremenu, ali ukazali i na opasnost od netočnih odgovora. Koristili smo chatbotove kroz zabavnu igru , djeca su podijeljena u grupe ( knjižnični detektivi, te provjerivači), te smo postavljali upite chatbotu i potom odgovore provjeravali na drugim izvorima. Cilj je bio razviti kritički pristup, nužnost provjere izvora, te da UI nije enciklopedija. Suzana Lacković